Analýza výdavkov/nákladov správnych fondov zdravotných poisťovní z hľadiska ich použitia so zameraním na vývoj miezd v jednotlivých poisťovniach

Tvorba a použitie správnych fondov 

Zdravotné poisťovne vykonávajú svoju činnosť na základe zákona NR SR č. 273/1994 Z.z. v znení neskorších predpisov. V zmysle tohto zákona zostavujú zdravotné poisťovne poistný rozpočet v členení základný fond, rezervný fond, účelový fond a správny fond. 

Správny fond sa tvorí najviac vo výške 4% z vybraného poistného od platiteľov poistného, najviac vo výške 4% z poistného z  poistného plateného štátom  a Národným úradom práce, najviac  vo  výške  4%  z  prijatých  náhrad  vynaložených  za poskytnutú  zdravotnú  starostlivosť   v  dôsledku  zavineného protiprávneho konania tretích osôb voči poistencom, z úrokov z účtu vedeného v Štátnej pokladnici, z darov a ostatných príjmov, ktoré sú určené pre správny fond, z príjmov z majetku, ktorý bol obstaraný zo správneho fondu, najviac  vo  výške  4%   z  prirážok  k  poistnému,  poplatkov z omeškania,  pokút  a  poplatkov  za  nesplnenie  oznamovacej povinnosti, najviac  vo výške  4% z  úhrad od  iných poisťovní alebo iných služby  súvisiace so  zabezpečovaním zdravotnej starostlivosti o poistencov, z účelového vkladu a úrokov z účelového vkladu.

Správny fond sa používa na krytie nákladov súvisiacich so správou a činnosťou poisťovne a jej orgánov a na obstarávanie majetku, splácanie úverov, úrokov z úverov, výdavky spojené s vedením centrálneho registra, poplatky   z  omeškania,   pokuty  a   iné  sankcie  uhrádzané poisťovňou vo výške 4%, úhradu pokút uložených orgánmi štátneho dozoru.

Tvorba správnych fondov jednotlivých zdravotných poisťovní za r. 2002

VšZP	
SZP	
CHZP Apollo	
VZP Dôvera	
Sidéria-Istota	za všetky poisťovne	
v tis. Sk							
Tvorba SF							
podľa normatívu	1 720 154	390 408	235 279	135 785                             	132 286	2 613 912	
skutočný príjem	1 257 232	373 351	214 356	132 833	129 715	2 107 487	

	Správne fondy v roku 2002 boli vytvorené v celkovej výške 2.613.912 tis. Sk. Skutočný finančný prídel predstavoval 2.107.487 tis. Sk.

Použitie správnych fondov jednotlivých zdravotných poisťovní za r. 2002 

	VsZP	SZP	CHZP Apollo	VZP Dôvera	Sidéria-Istota	
výdavky	984761	334687	195121	125663	128843	
- investičné	173811	39019	13119	16898	7816	
- neinvestičné 	810950	295668	182002	108765	121027	
náklady	995403	333705	195121	130720	132173	
- investičné	191153	43306	13119	16898	7816	
-- rozostavané stavby, rekonštr.	83589	1079	0	0	0	
-- budovy	0	10076	0	0	28	
-- pozemky	0	1419	0	0	0	
-- informačné systémy	102453	23535	10850	11672	7158	
-- ostatné	5111	7197	2269	5226	630	
- neinvestičné	804250	290399	182002	113822	124357	
– osobné náklady, v tom:	550882	147586	120706	56663	76464	
● mzdy, platy, odmeny, z toho:	387314	100505	86675	40745	53568	
●● ústredie	62182	28575	22290	14194	0	
●● ostatné podriadené zložky	325132	71930	64385	26551	0	
● ostatné osobné vyrovnania	0	10110	2721	2005	1930	
● zákonné odvody do fondov, v tom:	132399	36971	29604	13913	19739	
●● do Soc. poisťovne	87383	24280	19475	9193	12909	
●● NÚP	9268	2769	2265	993	1511	
●● ZP	35748	9922	7864	3727	5320	
– platené úroky	0	0	0	0	0	
– nákupy tovarov a služieb, z toho	208119	98205	52616	48449	44137	
● nájomné	11904	3417	9839	19562	6911	
– ostatné výdavky (náklady)	45249	44608	8680	8710	3755	

Celkové výdavky zdravotných poisťovní za rok 2002 predstavovali 1.769.075 tis. Sk. Z toho investičné výdavky boli 250.663 tis. Sk, neinvestičné výdavky 1.518.412 tis. Sk.

Celkové náklady ZP za rok 2002 dosiahli výšku 1.787.122 tis. Sk. Náklady na mzdy, platy a odmeny predstavovali celkovú sumu 668.807 tis. Sk. 

Investičné výdavky
	
	V roku 2002 predstavovali investičné náklady za všetky poisťovne 250 663 tis. Sk, čo predstavuje oproti roku 2001 (217 996 tis. Sk) nárast o 32 667 tis. Sk.  Medziročný nárast investičných výdavkov zaznamenala VšZP  o 48 082 tis. Sk, CHZP Apollo o 4 284 tis. Sk a VZP Dôvera o 11 039 tis. Sk. Vo všetkých troch prípadoch išlo najmä o investície do informačných systémov. Naopak, k poklesu investičných nákladov prišlo u Sidérie-Istoty a to o 435 tis. Sk a u SZP 30 303 tis. Sk. 

Neinvestičné výdavky

	Neinvestičné výdavky v roku 2002 vzrástli medziročne oproti roku 2001 za všetky zdravotné poisťovne z 1 413 522 tis. Sk na 1 518 412 tis. Sk v roku 2002. Od roku 2000 zaznamenávajú neinvestičné náklady rastúci trend. Podiel neinvestičných výdavkov na výdavkoch správnych fondov predstavuje za rok 2002 85,83% . 

Osobné náklady

	Najvyššie čerpanie neinvestičných nákladov je v položke osobné náklady, ktoré zaznamenávajú neustály nárast, keď od roku 2000 z úrovne 845 008 tis. Sk vzrástli v roku 2002 na 952 301 tis. Sk, čo predstavuje  63 % celkových neinvestičných nákladov roku 2002. 

	Zároveň s týmto ukazovateľom narastá aj ukazovateľ mzdy, platy a odmeny, ktoré oproti roku 2000, kedy predstavovali 590 411 tis. Sk zaznamenali zvýšenie o 78 396 tis. Sk na sumu  668 807 tis. Sk. Z podkladov jednotlivých poisťovní vyplýva, že nárast mzdových nákladov nie je spôsobený len nárastom počtu zamestnancov poisťovní, ale i rastom priemernej mzdy. Priemerná mzda (tab. 4) vzrástla od roku 2000 zo sumy 15 659 Sk na sumu 17 427 v roku 2002. 

U jednotlivých poisťovní sa priemerná mzda v r. 2002 pohybovala od 16.298 Sk (Dôvera) do 19.640 (Apollo). V roku 2000 v zdravotných poisťovniach spolu predstavovala najnižšia priemerná mzda 14 466 Sk (Sidéria-Istota) a najvyššia 16 960 (Apollo).  Od r. 2000 tento ukazovateľ medziročne rástol. 

V priemere za posledné tri roky vykazuje najnižšiu mzdu ZZP Sidéria-Istota vo výške 15.609 Sk a v ktorej tento ukazovateľ vzrástol z 14.466 v roku 2000 na 16.458 Sk v roku 2002, pričom očakávaná skutočnosť na rok 2003 je 16.286 Sk, tj. mierny pokles priemernej mzdy. 

Naopak, najvyššia priemerná mzda bola v CHZP Apollo. Priemerná mesačná mzda v r. 2000 16.960 Sk a v roku 2002 19.640 Sk, pričom priemerná mzda za sledované obdobie predstavovala 18.699 Sk a očakávaná skutočnosť na rok 2003 predstavuje 21.156 Sk, t.j naďalej rastúca tendencia.

Vývoj osobných nákladov jednotlivých poisťovní:

Vývoj osobných nákladov a informatívne ukazovatele VšZP 

rok
v tis. Sk	2000	2001	2002	očak. skut. 2003	
Osobné náklady, z toho:	476323	511577	550882	657570	
- mzdy, platy a odmeny, z toho:	332506	353716	387314	448826	
– ústredie	56563	60742	62182	70130	
– ostatné podriadené zlož.	275943	292974	325132	378696	
-ostatné osobné vyrovnania	0	0	0	0	
- zákonné soc. poistenie, v tom:	117723	126522	132399	167377	
Informatívne ukazovatele:					
priem. ev. poč. zamestnancov	1797	1858	1864	1910	
priemerná mzda (vrát. odmien)	15419	16248	17338	18709	
priemerný počet poistencov	3690538	3682310	3580546	3500000	

	Osobné náklady VšZP v r. 2002 predstavovali 550.882 tis. Sk, čo predstavuje 68,5% celkových neinvestičných nákladov tejto zdravotnej poisťovne. V roku 2000 predstavoval tento podiel 70,9%, v roku 2001 69,4%. Priemerná mzda mala trvalo stúpajúcu tendenciu a narástla od r. 2000 zo 15.419 Sk na 17.338 Sk v r. 2002, pričom v roku 2003 je očakávaný ďalší nárast priemernej mzdy.  

Vývoj osobných nákladov a informatívne ukazovatele SZP

rok
v tis. Sk	2000	2001	2002	očak. skut. 2003	
Osobné náklady, z toho:	149163	144627	147586	152196	
- mzdy, platy a odmeny, z toho:	99739	99863	100505	107310	
– ústredie	31148	28373	28575	31897	
– ostatné podriadené zlož.	68591	71490	71930	75413	
-ostatné osobné vyrovnania	13097	8784	10110	4087	
- zákonné soc. poistenie, v tom:	36327	35980	36971	40799	
Informatívne ukazovatele:	493	477	478	519	
priem. ev. poč. zamestnancov	9	5	8	8	
priemerná mzda (vrát. odmien)	16875	17462	17404	17500	
priemerný počet poistencov	702895	701460	708798	718931	

	Osobné náklady SZP v r. 2002 predstavovali 147.586 tis. Sk, čo predstavuje 51% celkových neinvestičných nákladov tejto zdravotnej poisťovne. V roku 2000 predstavoval tento podiel 62% a v roku 2001 54%. Priemerná mzda mala striedavú tendenciu a narástla od r. 2000 zo 16.875  Sk na 17.404 Sk v r. 2002, pričom v roku 2001 bola mierne vyššia ako v roku 2002 a na rok 2003 sa očakáva mierny nárast.  

Vývoj osobných nákladov a informatívne ukazovatele VZP Dôvera

rok
v tis. Sk	2000	2001	2002	očak. skut. 2003	
Osobné náklady, z toho:	47668	51379	56663	31540	
- mzdy, platy a odmeny, z toho:	35715	36772	40745	22646	
– ústredie	11937	12907	14194	7795	
– ostatné podriadené zlož.	23778	23865	26551	14851	
-ostatné osobné vyrovnania	301	2038	2005	1212	
- zákonné soc. poistenie, v tom:	11652	12569	13913	7682	
Informatívne ukazovatele:					
priem. ev. poč. zamestnancov	194	205	210	213	
priemerná mzda (vrát. odmien)	14577	15401	16298	17573	
priemerný počet poistencov	322381	319477	330251	334319	

	Osobné náklady VZP Dôvera v roku 2002 predstavovali 	56.663 tis. Sk, čo predstavuje 31% celkových neinvestičných nákladov tejto zdravotnej poisťovne. V roku 2000 predstavoval tento podiel 47% a v roku 2001 46%. Priemerná mzda mala trvalo stúpajúcu tendenciu a narástla od r. 2000 zo 14.577  Sk na 16.298 Sk v r. 2002. V roku 2003 sa očakáva mierny nárast priemernej mzdy. 

Vývoj osobných nákladov a informatívne ukazovatele CHZP Apollo

rok
v tis. Sk	2000	2001	2002	očak. skut. 2003	
Osobné náklady, z toho:	106596	120516	120706	135754	
- mzdy, platy a odmeny, z toho:	76569	86108	86675	95204	
– ústredie	18861	22262	22290	24500	
– ostatné podriadené zlož.	57508	63846	64385	70704	
-ostatné osobné vyrovnania	3599	3289	2721	3400	
- zákonné soc. poistenie, v tom:	25335	29751	29604	34650	
Informatívne ukazovatele:					
priem. ev. poč. zamestnancov	376	368	367	375	
priemerná mzda (vrát. odmien)	16960	19495	19640	21156	
priemerný počet poistencov	446385	438209	457562	470000	

Osobné náklady CHZP Apollo v roku 2002 predstavovali 120.706 tis. Sk, čo predstavuje 66% celkových neinvestičných nákladov tejto zdravotnej poisťovne. V roku 2000 predstavoval tento podiel 69% a tento ukazovateľ ostal nezmenený aj v roku 2001. Priemerná mzda mala trvalo stúpajúcu tendenciu a narástla od r. 2000 zo 16.960  Sk na 19.640 Sk v r. 2002,  pričom v roku 2003 sa očakáva nárast priemernej mzdy na úroveň 21.156 Sk.  

Vývoj osobných nákladov a informatívne ukazovatele Sidéria-Istota

rok
v tis. Sk	2000	2001	2002	očak. skut. 2003	
Osobné náklady, z toho:	65258	72706	76464	39345	
- mzdy, platy a odmeny, z toho:	45882	51273	53568	26541	
– ústredie	.	.	.	.	
– ostatné podriadené zlož.	.	.	.	.	
-ostatné osobné vyrovnania	2107	1401	1930	2327	
- zákonné soc. poistenie, v tom:	16659	19020	19739	9718	
Informatívne ukazovatele:					
priem. ev. poč. zamestnancov	264	269	271	272	
priemerná mzda (vrát. odmien)	14466	15904	16458	16286	
priemerný počet poistencov	384914	379642	391099	397011	

	Osobné náklady zdravotnej poisťovne Sidéria-Istota predstavovali v r. 2002 76.464  tis. Sk, čo predstavuje 62% celkových neinvestičných nákladov tejto zdravotnej poisťovne. V roku 2000 predstavoval tento podiel 64% a  65% v r. 2001. Priemerná mzda mala trvalo stúpajúcu tendenciu a narástla od r. 2000 zo 14.466  Sk na 16.458 Sk v r. 2002, pričom na rok 2003 sa očakáva mierny pokles na 16.286 Sk.  

Podiel osobných nákladov na celkových neinvestičných nákladoch u jednotlivých zdravotných poisťovní v r. 2002 v percentách

	VšZP	SZP	CHZP Apollo	VZP Dôvera	ZZP Sideria-Istota	
Neinvestičné náklady	804250	290399	182002	113822	124357	
osobné náklady	550882	147586	120706	56663	76464	
%	68,5	51	66	31	62	
	
Najvyšší podiel osobných nákladov na celkových neinvestičných nákladoch vykazovala v roku 2002 VšZP 68,5%, najnižší VZP Dôvera 31%, pričom výška priemernej mzdy bola najvyššia v CHZP Apollo, ktorej podiel osobných nákladov na neinvestičných nákladoch bol 66%. Najnižšia priemerná mzda za rok 2002 bola vo VZP Dôvera, ktorá zároveň v tomto období vykázala aj najnižší podiel osobných nákladov na celkových neinvestičných nákladoch. SZP vykazovala druhú najvyššiu priemernú mzdu, zároveň mala druhý najnižší podiel osobných nákladov na celkových neinvestičných nákladoch vo výške 51%. 

Priemerný evidenčný počet zamestnancov 
	
	V roku 2000 zabezpečovalo výkon zdravotného poistenia 3124 zamestnancov, v roku 2001 bol počet zamestnancov 3177. 
V roku 2002 bol priemerný evidenčný počet zamestnancov 3 190, z toho vo VšZP 1864, v SZP 478, v CHZP Apollo 367, v Sidérii 271 a vo VZP Dôvera 210. 

Počet poistencov na jedného zamestnanca ((tab. 1)

	Od roku počet poistencov zdravotných poisťovní pripadajúcich v priemere na 1 zamestnanca má klesajúcu tendenciu. Kým v roku 2000 tento ukazovateľ dosahoval hodnotu 1775,  v roku 2001 klesol na 1762 a v roku 2002 dosiahol hodnotu 1714. 
U jednotlivých zdravotných poisťovní boli v roku 2002 priemerné počty poistencov na jedného zamestnanca nasledovné: VšZP 1920, SZP 1483, CHZP Apollo 1247, VZP Dôvera 1573 a Sidéria-Istota 1443. 

Priemerné náklady SF na 1 poistenca (tab. 2)

	V roku 2000 predstavovali najnižšie náklady na 1 poistenca 224 Sk u VšZP a najvyššie 571 Sk u SZP. V roku 2001 mal tento ukazovateľ Hodnoty v rozmedzí od 238 Sk (VšZP) do 476 Sk (SZP).. V roku 2002 predstavovali najnižšie náklady na 1 poistenca 278 Sk a síce u VšZP a najvyššie 471 Sk a to u SZP. 

Priemerné náklady SF na 1 zamestnanca (tab. 3)

	V zdravotných poisťovniach dosiahli najnižšie náklady na 1 zamestnanca v roku 2000 412 tis. Sk u ZZP Sidéria-Istota a najvyššie 814 tis. Sk u SZP. V roku 2001 sa interval sledovaného ukazovateľa pohybuje od najnižšej hodnoty 445 tis. Sk u ZZP po 2.548 tis. Sk v Spoločnej zdravotnej poisťovni. V roku 2002 predstavovali tieto náklady 488 tis. Sk v ZZP Sidéria-Istota, 532 tis. Sk v CHZP Apollo, 534 tis. Sk vo VšZP, 662 tis. Sk vo VZP Dôvera a najvyššie boli v sume 698 tis. Sk v SZP. Priemerná hodnota tohto ukazovateľa za rok 2002 je 582,8 tis. Sk. 

Záver:

Z predloženej analýzy vyplýva, že v zmysle súčasne platnej legislatívy je jediným kritériom použitia správnych fondov zdravotných poisťovní ich disponibilný objem určený percentom zo zákonom stanovenej základne. Nakoľko nie sú centrálne vytvorené regulačné mechanizmy na použitie prostriedkov správnych fondov, aj orgány štátneho dozoru môžu nanajvýš konštatovať, či výška tvorby a použitia správnych fondov je, alebo nie je v súlade so zákonom stanovenou úrovňou a či sa pri používaní správnych fondov dodržiavajú všeobecne záväzné platné predpisy. 

	Odmeňovanie pracovníkov zdravotných poisťovní sa riadilo zákonom NR SR č. 1/1992 Zb. o mzde, odmene za pracovnú pohotovosť a o priemernom zárobku v znení neskorších predpisov a internými predpismi zdravotných poisťovní. Od 1. apríla 2002 sú pracovníci dotknutých inštitúcií odmeňovaní podľa zákona NR SR č. 313/2001 Z.z. o verejnej službe v znení neskorších predpisov. 

	Z porovnania výsledkov analýzy je možné konštatovať, že úroveň priemernej mzdy u zdravotných poisťovní dosahuje trvale vyššiu úroveň ako v organizáciách rozpočtových vrátane kapitol ústredných orgánov štátnej správy a kapitol krajských úradov. Tendencia vývoja tohto ukazovateľa v nasledujúcom období bude zrejme pokračovať, nakoľko túto oblasť neovplyvnilo ani prijatie zákona o verejnej službe. 

	Vývoj ostatných ukazovateľov správnych fondov závisí od rozhodnutia riadiacich orgánov.

	Výsledky hospodárenia zdravotných poisťovní sa priamo premietajú v dosiahnutých výsledkoch verejného rozpočtu. Zvýšenú pozornosť je preto potrebné venovať objemu správnych fondov už v etape prípravy rozpočtov dotknutých inštitúcií a v procese ich schvaľovania.